Club Brugge/Sezoen 2006-2007

Et sezoen 2006-2007 van **[[Club Brugge]]** kost je êerder wisselvallig noemn. In de competitie ein ze nie vee pottn gebrookn, Europees zyn ze wel tot de poelewedstrydn gerakt, moar doar zyn ze latste gendigd. Moar et sezoen es ofgeslootn gewist mè nen ôofdveugel: de Beker, ol zulln sommigen da ne trôostprys noemn. Het sezoen 2006-2007 zal vôoral bekend bluuvn als een sezoen woarin da et anders rustige Club Brugge vee stormn deuregemakt eit: de ruzies in de klêedkoamers, et gebrek an cohesie, het gebrek an professionele ernst,... Ipnieuw ein der vee trainers de revue gepasseerd: et sezoen es begonn gewist me Emilio Ferrera, moar achter nieuwjoar es't ie vervangn gewist deur Cedomir Janevski. Ip't ende van't sezoen es ton Jacky Matthyssen angesteld gewist als coach voo et volgend joar. In ol de strubbeliengn es't der ôok were een monument van Brugge moetn vertrekkn: Franky Van Der Elst als ulptrainer ounder Ferrera. Marc Degryse eit zelve ountslag genoomn, achter da zyn transferbeleid zwoar bekritiseerd gewist es.

## Vôorbereidienge
Achter den débakel van 't joar der vôorn (ze stounden mo den derden achter Anderlecht en Standard, en nôoit kunnen kandidoat zyn vo den titel. Gin Champions League voetbol, pertang mochten d'er vor den êeste kêer twêe Belgische ploegen meedoen) woarn de verwachtingn van de supporters ôge gespann. 

Club aad een bitje vlakke trainienge achter de rik. Teegn de klindere goden wounn ze soms overtugend (0-8 tegen Knokke), andere kêern was't vele minder (0-2 tegen VG Ostende (stad) en 0-1 tegen Toeroet). In under oundertusschen klassiek gewordn butenlandse stage in Delden (3-11 juli) wierd er gelyk gespeeld teegn Bochum (2-2) en verloorn ze teegn Litex. Loater speeldn ze nog gelyk tegen Metz (12 juli, 0-0) en wierd er verloorn teegn Borussia Mönchengladbach (18 juli 2-1). In under joarlikschen êestn match in under eigen stadion, De Brugse Metten, wierd er wel mè klank gewounn teegn PSG mè 2-0, mè goe foetbol.

## Competitie
De competitie begoste e bitje gelyk passirde joare: gin constante in 't spil en d'uutsloagn. In't middn van d'eerste rounde zat er lik beterschap in, met een 13 ip 15, mo juste ip't moment dat iederêen peisde da Club vertrokkn was, kwaam der een vrêe zwakke reke van wedstrydn, mè verliezen teegn Cercle Brugge en teegn den West-Vlamsche gebeur KSV Roeselare. Da was de zwoanezang vo Marc Degryse, die ip 27 januoari zyn buzze ei gepakt. 't Bestier eit ton ook nog ip 28 januoari de twi trainers, Emilio Ferrera en Franky Van der Elst buutngesmeetn. Een dag loater is Cédomir Janevski den nieuven trainer geworden. Die koste de ploeg ôok nie ip't goed spoor bringn want de ploeg bleef brokkeln. Der kwam ton ôok nog by dat et uutlekte da de sfeer in de klêedkoamer verre van optimoal wos. Vôorol Gaetan Englebert weirdt angeweezn als zwart schoap en ipstooker van de jounge garde. Woar of nie, et tôont an da de trainer woarschynlik nie de ôorzoake wos van de probleemn, moar da et gebrek an kwaliteit en beroepsernst van de spelers an de ôorsproung lag van de terugval. Het sezoen es ton ôok beeindigt mè een teleurstellende zesde plekke (het slichtste resultoat in 25 joar). Ip et einde van het sezoen es bekend gemakt da Jacky Mathyssen de trainer voo volgend sezoen goa koomn.

Ip 27 meie 2007 ein ze wel de beker gewounn teegn Standard, woardeure da ze noaste joare toch Europees meugn speeln.

## Spelerskerne

(Salou eit de dubbele nationaliteit)

## Trainersstaf
### Vôor [[28 januoari]] [[2007]]

### Achter [[28 januoari]] [[2007]]

## Uutsloagn
### Competitie

$  Uutsloagn in italic zyn tussnstandn

### Beejker

### Europese wedstrydn (UEFA)
#### Knock-outsysteim

#### Poelewedstrydn